Svante Grände (26. maaliskuuta 1947 Tvååker, Ruotsi – 14. lokakuuta 1975 Tucumánin maakunta, Argentiina) oli ruotsalainen vapaustaistelija. Grände toimi kehitysaputyöntekijänä 1970-luvun alun Chilessä. Hän liittyi vuoden 1973 sotilasvallankaappauksen jälkeen Chilen maanalaiseen vastarintaliikkeeseen, joka toimi Argentiinasta käsin. Peitenimellä ”luutnantti Julio” tunnettu Grände sai surmansa argentiinalaissotilaiden luodeista lokakuussa 1975.